Ślōnski adler nazŏd u czeskich hokeistōw
Na Ôlimpijskich Szpilach we Pekinie 2022 hokeisty Rep. Czeskej zagrajōm zajś ze ślōnskim adlerym na treskach. Pŏra lŏt do zadku herb Rep. Czeskej, na kerym je czeski lew, a morawski i ślōnski adler, musioł zrobić plac yno czeskymu lwowi, kery stoł sie symbolym Czeskej Federacyji Hokeja.
Internacjonalny Kōmitet Ôlimpijski podjōn jednak decyzyjŏ, iże na nojbliższych Szpilach we Pekinie na koszulkach mŏ być yno plac dlŏ nazwy państwa a jego herbu, a nie loga nŏrodnych federacyjōw. Skuli tego firma Nike przedstawiōła już nowŏ treska na Ôlimpijske Szpile.
Te ustalynia sōm ważne ale yno na Ôlimpijske Szpile. Na Światowych Majsterszaftach a we inkszych rozgrywkach reprezentacyjŏ Rep. Czeskej bydzie durch używać tresek yno z logym federacyje, to je czeskym lwym.
Zdrzōdło: hokej.cz
szl_Latn szl_Latn szl_Latn szl_Latn szl_Latn